การเข้าสังคมกับผู้อื่น สื่อสารทางวัจนภาษา การแสดงความซื่อสัตย์
การอยู่ด้วยกันไม่ใช่วิธีเดียวที่คุณสามารถแสดงความรักที่มีต่อเขาได้ แฟนของคุณต้องการเพื่อนและชื่นชมสิ่งอื่นนอกเหนือจากคุณและความสัมพันธ์ คุณกำลังแสดงออกว่าคุณรักและไว้ใจเขาโดยการสนับสนุนให้เขาไปเที่ยวกับเพื่อน ยิ่งไปกว่านั้น เมื่อเขากลับมาแล้ว คุณยังสามารถย้ำเตือนเขาว่าคุณรักเขาคนเดียวโดยการบอกว่าคุณคิดถึงเขามากแค่ไหน  อย่าเสียใจหรือโกรธหากเขาต้องการดูกีฬากับเพื่อน การใช้เวลาห่างกันเป็นสิ่งที่ดีสำหรับคุณทั้งคู่เช่นเดียวกับการใช้เวลากับเพื่อนของคุณ เวลาที่เขาใช้กับเพื่อนต้องตั้งอยู่บนความเป็นจริง แฟนของคุณไม่ควรคาดหวังไม่ให้คุณเจอเพื่อนของคุณในขณะที่เขาเจอเพื่อนของเขา เขายังไม่ควรข้ามความรับผิดชอบที่มีร่วมกับคุณในการไปเที่ยวกับเพื่อนของเขา ความสัมพันธ์ของคุณอาศัยอยู่กับเวลาที่คุณใช้ร่วมกัน เมื่อคุณไปเดท ทานมื้อเย็นหรือดูทีวี คุณต้องจดจ่ออยู่กับช่วงเวลานั้น มีความสุขกับกิจกรรมและพูดกับอีกฝ่าย ปล่อยโทรศัพท์และสื่อโซเชียลไว้สักพัก สิ่งนี้จะแสดงให้เขาเห็นว่าคุณรักเขาคนเดียวและไม่ใช่คนอื่นที่อยู่ออนไลน์ คุณสามารถใช้เวลาเป็นชั่วโมงเพื่อทวีตเกี่ยวกับปัญหาของวันแต่คุณต้องรู้เวลาที่ควรหยุด หากคุณใช้เวลากับสื่อโซเชียลในขณะที่เขานั่งอยู่ข้างคุณ คุณจะทำให้เขารู้สึกไม่เป็นที่รัก จดจ่ออยู่กับเขาแทนที่จะนั่งดูโทรศัพท์ตลอดการออกเดท สื่อโซเชียลจะยังไม่หายไปในวันพรุ่งนี้ ทำตัวเป็นมิตรและให้เกียรติเพื่อนของเขา มันสำคัญที่คุณต้องสร้างความสัมพันธ์ที่ดีกับเพื่อนของเขาเพราะพวกเขาสำคัญต่อแฟนของคุณ อย่างไรก็ตาม คุณไม่ควรจีบกับพวกเขา หากคุณรักแฟนของคุณจริงคุณจะต้องเป็นมิตรกับเพื่อนของเขาและไม่มากไปกว่านี้ แทนที่จะทำเช่นนั้น คุณต้องจดจ่อกับความรักที่มีให้กับแฟนในขณะที่คุณอยู่กับเพื่อนของเขาเพื่อย้ำเตือนว่าเขาคือคนเดียวสำหรับคุณ สิ่งนี้จะทำร้ายมิตรภาพและทำให้คุณดูน่าสงสัย คุณสามารถกอดพวกเขาอย่างเป็นมิตรหลังจากที่ทำความรู้จักกันแล้วแต่การลูบไล้บนแขนหรือยืนใกล้เกินจนเกินไปคือสิ่งที่ไม่ควรทำ พฤติกรรมเหล่านี้จะทำให้แฟนหนุ่มลังเลกับความจงรักภักดีของคุณ การพูดเรื่องที่ดีเกี่ยวกับแฟนให้คนอื่นฟังถึงแม้ว่าเขาไม่ได้อยู่ตรงนั้นคือวิธีที่ดีในการแสดงความจงรักภักดีของคุณ เพื่อนและครอบครัวอาจจะบอกต่อสิ่งดีๆ ที่คุณพูดเกี่ยวกับแฟนให้เขาฟังเมื่อพบเจอ อย่าพูดถึงความขัดแย้งของความสัมพันธ์ให้เพื่อนหรือครอบครัวของเขาฟังเวลาที่เขาไม่อยู่ สิ่งนี้ไม่น่าต้องให้บอก หากคุณรักเขาคนเดียวอย่างแท้จริง คุณจะไม่นอกใจเขา การทำตัวซื่อสัตย์จะแสดงให้เขาเห็นว่าเขาคือหนึ่งเดียวในดวงใจของคุณ การมีส่วนร่วมทางอารมณ์ในบทสนทนาด้วยคำถามปลายเปิดสามารถแสดงออกได้ว่าคุณใส่ใจ พูดสิ่งที่แท้จริงและออกมาจากใจ วิธีนี้จะแสดงให้เขาเห็นว่าคุณไว้ใจเขาและเขาสามารถไว้ใจคุณได้  คุณยังสามารถถามเกี่ยวกับชีวิตประจำวัน ความสนใจหรือครอบครัวของเขา บทสนทนาที่ลึกซึ้งไม่จำเป็นต้องเป็นเรื่องเกี่ยวกับชีวิตหรือการเมือง คุณยังสามารถถามคำถามเกี่ยวกับสิ่งที่เขาเคยพูดในอดีตเพื่อแสดงให้เห็นว่าคุณจำสิ่งที่เขาพูดได้ ลองพูดว่า "ครอบครัวเป็นอย่างไรบ้าง? สุขภาพของแม่ของคุณเป็นอย่างไรบ้าง?" หรือ "ช่วงนี้คุณไม่ได้พูดถึงเรื่องการทำสวนเลย พืชผักสวนครัวเป็นอย่างไรบ้าง?" คุณยังสามารถพูดว่า "ฉันเห็นโฆษณาเกี่ยวกับการท่องเที่ยวประเทศเขตร้อน มันทำให้ฉันนึกถึงคุณและว่าคุณอยากไปเที่ยวผจญภัยแบบนั้นมากแค่ไหน" วิธีที่ยอดเยี่ยมในการแสดงให้แฟนหนุ่มเห็นว่าคุณรักเขาคือการรับฟังเขา บางครั้งเขาจะต้องการความสนใจอย่างเต็มที่ของคุณในขณะที่เขาพูดถึงเรื่องทั่วไป สิ่งเหล่านี้อาจจะไม่มีความหมายอะไรเป็นพิเศษสำหรับคุณหรือดูเหมือนไม่มีจุดมุ่งหมายแต่มันมีความหมายสำหรับเขา การรับฟังเขาสามารถช่วยให้คุณทั้งคู่รู้สึกใกล้ชิดและแสดงให้เขาเห็นว่าคุณใส่ใจเขามากแค่ไหน  เมื่อคุณพูดกับเขา คุณต้องสบตาและเจ้ามองเขา รับฟังสิ่งที่เขาพูดอย่างตั้งใจ คุณสามารถพูดย้ำ หรือเสนอความคิดกับสิ่งที่เขาพูด เก็บอุปกรณ์อิเล็กทรอนิกส์ให้ห่างมือเพื่อให้ความสนใจของคุณจดจ่ออยู่กับเขาคนเดียว ผู้ชายต้องการรู้สึกเป็นที่ชื่นชอบและมีความเป็นชายซึ่งจะช่วยเพิ่มความมั่นใจให้กับพวกเขา คุณสามารถแสดงความรักของคุณที่มีต่อเขาด้วยการชื่นชมและสรรเสริญเขา ทำให้มั่นใจว่าคำสรรเสริญในนี้จริงใจและไม่เสแสร้งซึ่งอาจจะเล่นงานและสร้างปัญหาให้กับความสัมพันธ์ของคุณได้  หาวิธีชื่นชมและส่งเสริมความเป็นชายของเขา เช่น คุณสามารถออกความเห็นเกี่ยวกับบางอย่างที่เขาสร้างขึ้นหรือทำในบ้านหรือเกี่ยวกับชิ้นงานที่เขาทำสำเร็จที่ทำงาน ใส่ใจสิ่งเล็กน้อยเช่นกัน เช่น เวลาที่เขาเปิดประตูให้คุณ บอกเขาว่าคุณชื่นชมสิ่งนั้นและมันทำให้คุณรู้สึกพิเศษขนาดไหน บอกเขาเกี่ยวกับสิ่งที่เขาทำให้คุณรู้สึกดีเกี่ยวกับตัวเอง เช่น หากเขาชื่นชมรูปร่างหน้าตาของคุณ คุณต้องขอบคุณเขาและทำให้เขารู้ว่าเขาทำให้คุณมีความสุข พูดถึงสิ่งดีๆ ที่เขาทำให้คนอื่น เช่น คุณสามารถพูดว่า "ฉันชื่นชมวิธีที่คุณปกป้องน้องๆ ของคุณ" จดจ่อกับการสร้างความสัมพันธ์ที่จริงใจและเปิดเผยกับแฟนหนุ่ม การเก็บความลับและซ่อนสิ่งต่างๆ อาจจะเกิดขึ้น หากคุณกำลังซ่อนบางสิ่งบางอย่าง เขาอาจจะพบเจอและสูญเสียความไว้ใจในตัวคุณ คุณต้องเปิดเผยและจริงใจกับเขา ถึงแม้ว่าเขาจะไม่รู้เรื่องที่คุณพยายามปกปิดเขาแต่ความรู้สึกผิดจะเล่นงานคุณและทำให้คุณรู้สึกเป็นทุกข์ ความขัดแย้งเป็นส่วนหนึ่งของความสัมพันธ์ที่ดี แต่การเป็นคนเริ่มทะเลาะกับเขาโดยไม่มีเหตุผลจะไม่ช่วยส่งเสริมความสัมพันธ์ที่ดีหรือแสดงออกว่าคุณรักเขา เท่าที่เขารู้ การทะเลาะเบาะแว้งจะช่วยให้คุณตีจากเขาและไปเจอคนอื่น คู่รักที่ไม่ซื่อสัตย์มักจะเป็นคนเริ่มทะเลาะเพราะความรู้สึกผิด หากคุณรักเขาคนเดียวก็อย่าทำให้เขาคิดแบบนั้น  หากมีเรื่องรบกวนใจคุณต้องทำให้เขารู้ทันทีและพูดอย่างตรงไปตรงมา การเก็บสิ่งเหล่านี้เอาไว้จะทำให้ทุกอย่างแย่ลงและเขาจะไม่สามารถรู้ได้ว่าคุณเสียใจนอกจากว่าคุณพูดอะไรบางอย่าง เช่น หากคุณเสียใจเพราะว่าเขามาเจอคุณสายกว่ากำหนดและไม่ได้โทรหรือส่งข้อความมาบอกก่อน คุณสามารถพูดว่า “ฉันรู้สึกเสียใจที่คุณไม่ได้โทรหรือส่งข้อความมาบอกว่าคุณจะมาสาย คราวหน้าคุณช่วยโทรหรือส่งข้อความมาบอกได้ไหม?” เรียนรู้กฎเกณฑ์ของการทะเลาะที่มีเหตุผล พูดอย่างสงบโดยไม่ขึ้นเสียงมากเกินไป คุณต้องพูดถึงปัญหาโดยที่ไม่พุ่งเป้าไปที่เขา ให้โอกาสเขาในการพูดและรับฟังสิ่งที่เขาพูด เช่น หากเขาทำบางอย่างที่ทำให้คุณเสียใจ คุณต้องอธิบายว่าการกระทำของเขาทำให้คุณเสียใจอย่างไรโดยที่ไม่ด่าเขา  เช่น คุณสามารถพูดว่า "วิธีที่คุณปฏิบัติต่อฉันในสถานการณ์นั้นทำให้ฉันเสียใจมาก" แทนที่จะพูดว่า "คุณมักจะละเลยฉันและไม่ต้องการอยู่กับฉัน" คุณสามารถพูดว่า "คำพูดของคุณโหดร้ายและทำให้ฉันเสียใจ" แทนที่จะพูดว่า "คุณเป็นคนนิสัยไม่ดี คุณชอบใจร้ายกับฉันตลอด" สิ่งนี้เป็นสัญญาณอันแรงกล้าของความจริงใจและความซื่อสัตย์ ทุกคนย่อมทำผิดพลาดและคุณก็เช่นกัน หากคุณรู้ว่าคุณได้ทำให้เขาเสียใจ คุณต้องยอมรับผิดและขอโทษ ต่อจากนั้น คุณไม่ควรพูดถึงมันหรือพูดหัวข้อเดิมกับเขาอีก อย่างไรก็ตาม คุณต้องพยายามเรียนรู้จากความผิดพลาด พูดแทนตัวเอง (ฉัน) เพื่อแสดงว่าคุณซื่อสัตย์ต่อความรู้สึกและความคิด เมื่อคุณใช้คำว่า “ฉัน” คุณได้แสดงให้เห็นว่าคุณไม่อายที่จะโยงตัวเองเข้ากับหัวข้อ การจดจ่ออยู่กับตัวเองยังแสดงให้เขาเห็นว่าคุณไม่ได้พยายามโยนความผิดไปให้เขา ลองพูดว่า "การกระทำของคุณเมื่อคืนทำให้ฉันเสียใจ" "ฉันไม่ชอบวิธีที่คุณพูดถึงฉันต่อหน้าเพื่อน" หรือ "ฉันรู้สึกว่าคุณปฏิบัติต่อฉันอย่างไม่ยุติธรรม" การประนีประนอมคือส่วนที่สำคัญของความสัมพันธ์ที่จริงจัง มันเป็นวิธีที่คุณสามารถแสดงออกว่าคุณรักเขา เมื่อใดที่เขาอยากให้คุณทำบางอย่างที่คุณไม่อยากทำ คุณสามารถประนีประนอมและทำมัน เขาจะรู้ว่าคุณไม่ต้องการทำสิ่งนั้นแต่เขาก็จะรู้ว่าคุณรักเขาเพราะว่าความพยายามทำสิ่งนี้ให้กับเขา  เมื่อคุณตกลงที่จะทำบางอย่างก็อย่าพูดว่าคุณไม่อยากทำสิ่งนั้นตลอดเวลา แทนที่จะทำเช่นนั้น คุณต้องใช้ช่วงเวลาที่อยู่กับเขาให้ดีที่สุดถึงแม้ว่างานหรือกิจกรรมนั้นไม่ใช่สิ่งที่คุณชอบ เขาต้องประนีประนอมและทำสิ่งต่างๆ เพื่อคุณด้วยเช่นกัน การประนีประนอมต่อกันและกันเป็นส่วนหนึ่งของความสัมพันธ์ที่ดี แฟนของคุณมีความฝันเช่นเดียวกับคุณ บางความฝันอาจจะเป็นไปไม่ได้แต่ทุกคนต้องมีเรื่องให้คิดและหวัง อย่าทำลายความฝันของเขาแต่คุณต้องให้กำลังใจเขา ร่วมฝันได้กับเขาและบางทีคุณสองคนอาจจะพบเจอความฝันร่วมกัน เช่น ความฝันของเขาอาจจะเป็นการปีนภูเขาที่ระทึกใจ อย่าพูดว่าเขาทำไม่ได้หรือเขาจะไม่มีเงินทองหรือเวลามากพอ แทนที่จะทำเช่นนั้นคุณต้องพูดว่า“มันน่าจะสนุกมาก” หรือ “คุณน่าจะเก็บเงินไว้สำหรับการผจญภัยในวันข้างหน้า” คุณสามารถแสดงให้เขาเห็นว่าคุณรักเขาด้วยการทำสิ่งเล็กน้อยสำหรับเขา คุณสามารถนำกาแฟหรือเครื่องดื่มแก้วโปรดของเขามาให้ที่ออฟฟิศในตอนเช้า ซื้อขนมที่เขาชอบหรือทำอะไรดีๆ ให้เขาเมื่อเขามีวันที่ไม่ดี ลองนึกถึงวิธีที่คุณสามารถแสดงความสนใจหรือใส่ใจให้กับเขา ทำอาหารจานโปรดเวลาที่เขารู้สึกไม่ดี สวมใส่เสื้อผ้าของคุณที่เขาชอบมากที่สุดหรือเซอร์ไพรส์เขาด้วยการพาไปเที่ยวยังสถานที่โปรดในวันเสาร์ หนึ่งในวิธีที่ดีที่สุดในการแสดงให้แฟนของคุณรู้ว่าคุณรักเขาคือการแสดงออกถึงความรัก การจูบและการกอดคือ 2 วิธีที่คู่รักมักจะใช้แสดงความรู้สึกที่มีต่อกัน คุณยังสามารถจับมือ โอบกอดหรือสัมผัสกันและกันในขณะที่คุณพูดคุย  แน่นอนว่ามันเป็นเรื่องธรรมดาที่การแสดงออกถึงความรักอาจจะหายไปเมื่อคุณคบกันหลายปี อย่าหยุดกอดหรือจูบเขาก่อนที่คุณจะกลับบ้านหลังจากการออกเดท โอบกอดเขาบนโซฟาในขณะที่คุณดูทีวีต่อไป อย่างไรก็ตาม หากคุณหยุดแสดงออกถึงความรักในทันทีเขาอาจจะคิดว่าคุณกำลังหมดความสนใจในตัวเขา คุณควรทำตัวรักใคร่และซื้อของที่น่ารักให้กับแฟนในโอกาสพิเศษ อย่างไรก็ตาม คุณต้องหลีกเลี่ยงการทำตัวหวานเลี่ยนหรือซื้อของให้เขาโดยไม่มีเหตุผล การแสดงให้เขาเห็นว่าเขาคือคนเดียวสำหรับคุณไม่ได้แปลว่าคุณต้องปรนเปรอเขาจนเกินไป ยิ่งไปกว่านั้น การทำตัวหวานเลี่ยนอาจจะทำให้เขาคิดว่าคุณกำลังชดเชยสำหรับสิ่งที่คุณรู้สึกผิด . หากผู้ชายของคุณเป็นเหมือนผู้ชายสมัยใหม่ทั่วไป เขาจะชื่นชอบคนรักที่ฉลาดและมั่นใจ เมื่อคุณปล่อยให้ความมั่นใจเปล่งประกาย คุณจะย้ำเตือนว่าทำไมเขาจึงตกหลุมรักคุณตั้งแต่แรก คุณยังแสดงออกว่าคุณมีความเชื่อมั่นในตนเองซึ่งคนรักที่นอกใจส่วนใหญ่ไม่มี แสดงความมั่นใจของคุณโดยการยืนหยัดให้กับตนเอง (อย่างสงบ) เวลาที่เขาทำให้คุณเสียใจ การเป็นเบี้ยล่างไม่ใช่ส่วนหนึ่งของรักแท้และความจงรักภักดี เหตุการณ์ที่ไม่คาดคิดเป็นอีกอย่างหนึ่ง หากคุณต้องยกเลิกเดทในคืนนี้เพราะคุณปวดหัวอย่างหนักหลังจากมื้อเที่ยงมันก็เป็นสิ่งที่สามารถเข้าใจได้ ในทางกลับกัน หากคุณยกเลิกเดทตลอดเวลาเพราะว่ามีเรื่องที่ต้องทำกะทันหัน คุณจะทำให้เขาเห็นว่าเขาไม่สามารถเชื่อถือคุณได้ คุณสามารถรู้สึกหึงเล็กน้อยเมื่อเขามองไปยังผู้หญิงคนอื่น อย่างไรก็ตาม หากเขาไม่ได้กำลังจีบผู้หญิงคนอื่น ละเลยคุณหรือได้รับข้อความที่น่าสงสัย คุณก็ไม่น่าจะต้องกังวลอะไร คนที่ชอบนอกใจมักจะกล่าวหาคนรักของพวกเขาว่าเป็นคนที่ไม่ซื่อสัตย์โดยไม่มีหลักฐาน อย่าสร้างเหตุผลให้เขาคิดว่าคุณอาจจะกำลังนอกใจเขาอยู่ อย่าลืมความสำคัญของเขาในชีวิตคุณ ทำให้เขารู้ว่าคุณมีความสุขที่ได้อยู่กับเขา ชมเชย ทำสิ่งดีๆ ให้เขาแล้วบอกเขาว่าคุณรักเขา การกระทำที่เล็กน้อยเหล่านี้สามารถทำให้เขารู้สึกว่าคุณรัก  หลีกเลี่ยงการพูดถึงดาราที่หน้าตาดีหรือแฟนเก่าของคุณมากเกินไป ถึงแม้ว่าเขารู้ว่าคุณคงไม่มีวันพบเจอพวกเขาอีกแต่การพูดเกี่ยวกับคนเหล่านั้นมากเกินไปอาจทำให้เขารู้สึกถูกทอดทิ้ง คุณสามารถลุกขึ้นสู้เพื่อแฟนของคุณต่อหน้าคนอื่นได้หากมีโอกาส อย่าลืมชมเชยเขาต่อหน้าคนที่สำคัญสำหรับคุณ เช่น พ่อแม่หรือเพื่อนของคุณ ส่งข้อความหรืออีเมลเพื่อแสดงความรักที่มีต่อเขาเป็นบางโอกาส หยอดคำพูดหวานๆ ให้เขาบ้าง สิ่งนี้จะทำให้เขามั่นใจว่าคุณคิดถึงเขาคนเดียวเมื่อคุณไม่ได้อยู่ด้วยกัน การทำตัวให้ดูพิเศษเวลาที่คุณไปเที่ยวสามารถย้ำเตือนแฟนหนุ่มว่าคุณรักเขามากแค่ไหน  มันไม่สำคัญว่าคุณคบกันมานานเท่าไหร่ การใช้ความพยายามแต่งตัวในบางโอกาสสามารถช่วยย้ำเตือนเหตุผลว่าทำไมเขาถึงตกหลุมรักคุณและคุณรักเขามากพอที่จะใช้ความพยายามแต่งตัวเพื่อเขา  เช่น ใส่เสื้อผ้าที่คุณรู้ว่าเขาคิดว่ามันเซ็กซี่ ทำตัวให้ดูดี ฉีดน้ำหอมกลิ่นโปรดของเขาและทำผม มันง่ายที่จะรู้สึกสบายใจเมื่อคุณคบกันมาสักพักแต่การแต่งตัวสามารถช่วยเพิ่มรสชาติให้กับคุณทั้งคู่ ถ้าหากแฟนของคุณมีงานอดิเรกที่ชื่นชอบมาก การใส่ใจในงานอดิเรกของเขาและปล่อยให้เขาสอนมันให้กับคุณจะแสดงให้เขาเห็นว่าเขามีค่ากับคุณมากแค่ไหน   เช่น หากแฟนของคุณเป็นนักฟุตบอลที่เก่งกาจแต่คุณไม่รู้เรื่องเกี่ยวกับมันมากนัก คุณสามารถถามเขาเกี่ยวกับกฎเกณฑ์ของกีฬาและอาจจะขอให้เขาพาคุณไปเรียนรู้พื้นฐานเป็นบางครั้ง หรือหากแฟนของคุณชอบเล่นวีดีโอเกมส์ คุณสามารถขอให้เขาสอนให้คุณเล่นเกมโปรดของเขา ถามเคล็ดลับและสิ่งที่เขาได้เรียนรู้เกี่ยวกับเกมนี้
สนับสนุนให้เขาใช้เวลากับเพื่อน. จดจ่ออยู่กับเขาแทนสื่อโซเชียล. ปฏิบัติต่อเพื่อนของเขาด้วยความเคารพ. พูดสิ่งที่ดีเกี่ยวกับเขาเวลาที่เขาไม่อยู่. อย่านอกใจ. มีบทสนทนาที่ลึกซึ้งกับเขา. รับฟังเขา. สรรเสริญเขา. จริงใจกับเขา. หลีกเลี่ยงการทะเลาะเบาะแว้งกับเขา. ยอมรับเมื่อคุณผิด. ใช้คำพูดที่จริงใจ. เรียนรู้ที่จะประนีประนอม. สนับสนุนความฝันของเขา. ทำสิ่งเล็กน้อยที่มีค่าสำหรับแฟน. แสดงความรักให้แฟนหนุ่มผ่านการสัมผัส. แสดงออกถึงความรักในระดับที่เหมาะสม. มั่นใจในตัวเอง รักษาสัญญาของคุณ. ไว้ใจเขา. แสดงว่าเขาสำคัญสำหรับคุณ. แสดงให้เขาเห็นว่าคุณนึกถึงเขา. แต่งตัวให้เขาดู. สนใจในงานอดิเรกของเขา.
https://www.wikihow.com/Show-Your-Boyfriend-That-You-Love-Him-and-Only-Him https://www.wikihow.com/Show-Your-Boyfriend-That-You-Love-Him-and-Only-Him https://www.wikihow.com/Show-Your-Boyfriend-That-You-Love-Him-and-Only-Him
Socializing with Others Communicating Verbally Showing Your Loyalty